29-10-2019

Sags nr.: 2019 - 23088

Id nr. 45941042

Postboks 909

3900 Nuuk

Tlf.: (+299) 34 50 00

E-mail: box909@nanoq.gl

Fax: (+299) 34 63 56

www.naalakkersuisut.gl

|  |
| --- |
| Medlem af Inatsisartut Aqqa Samuelsen, Inuit Ataqatigiit  / her |
| **Besvarelse af § 37 spørgsmål 2019-332 om havnen i Qasigiannguit** |

Kære Aqqa

Du har i henhold til § 37 i Forretningsorden for Inatsisartut stillet spørgsmål til Naalakkersuisut om havnen i Qasigiannguit. Dine spørgsmål er henvist til min besvarelse. Spørgsmålene gengives enkeltvis nedenfor, efterfulgt af en besvarelse.

1. **Ifølge Sektorplanen for Havne 2017-2027 nummereret som havneanlægsarbejde mellem 110.02 og 110.6, er anlægget i Qasiannguit for fiskerifartøjer ved at blive renoveret. Havnen fyldes op med sten, således at vandstanden er blevet meget lavt. Er det målet at skibe og fiskefartøjer ikke skal kunne lægge til der?**

*Svar:* Nej. Opfyldningen med sten langs kajfronten er etableret i forbindelse med den igangværende reparation af Atlantkajen. Stenene er udlagt for at holde spunsvæggen mens renoveringen pågår. Efterfølgende vil stenfyldet på havbunden reguleres så den oprindelige bundkote genoprettes.

1. **Er brugerne og andre interessenter (havnearbejdere/skibsejere/ fiskefar-tøjsejere) blevet oplyst om og hørt ifm. at vandstanden bliver meget lav?**

*Svar:* Den lokale havnemyndighed er informeret om reparationsarbejdet af havnesektionen og som har ansvar for videreformidling heraf til interessenter.

1. **Er Naalakkersuisut bekendt med, at havneanlægget i Qasigiannuit er i så dårlig en stand, at det bedre kan betale sig at bygge et nyt?**

*Svar:* Med den igangværende reparation af Atlantkajen, vurderes den nuværende konstruktion at være i en fuldt funktionsdygtig stand, og hvor levetiden er forlænget med flere år. Hertil kommer planlagt udbedring af belægningen på kajarealet, som planmæssigt skal udføres i 2021. Med baggrund heri, vurderes det ikke at være billigere at etablere et nyt anlæg.

1. **Hvilken prioritering har havneanlægget i Qasigiannguit ift. anlæg af havne?**

*Svar:* Departementets prioritering af de grønlandske havne er tilrettelagt ud fra Sektorplanen for Havne 2017-2027.

Atlantkajen i Qasigiannguit er afgørende for ovenstående forpligtigelser i byen og prioriteres derefter.

1. **Er Naalakkersuisut bekendt med, hvad det ville koste for landskassen, hvis Qasigiannugit skal have et nyt havneanlæg?**

*Svar:* Prisen for et nyt havneanlæg er ikke undersøgt, men med udgangspunkt i priser fra de sidste 5 år vil omkostninger hertil formentlig overstige 40 mio.kr.

Jeg håber, at det ovenstående besvarer dine spørgsmål.

Med venlig hilsen

Karl Frederik Danielsen